O‘zbekiston Respublikasi Iqtisodiyot vazirligining tuzilmasini takomillashtirish to‘g‘risida

O‘zbekiston Respublikasi Iqtisodiyot vazirligi tuzilmasini iqtisodiyotning bazaviy tarmoqlari eng muhim investitsiya loyihalarini ishlab chiqish hamda amalga oshirish monitoringini muvofiqlashtirish sohasida uning zimmasiga yuklangan qo‘shimcha vazifalar va funksiyalarga muvofiq takomillashtirish maqsadida:
 1. Quyidagilar:
 Iqtisodiyot vazirligining tashkiliy tuzilmasi 1-ilovaga* muvofiq;
 O‘zbekiston Respublikasi Iqtisodiyot vazirligining cheklangan soni 165 shtat birligidan iborat bo‘lgan markaziy apparati (xizmat ko‘rsatish xodimlaridan tashqari) tuzilmasi 2-ilovaga* muvofiq tasdiqlansin.
 2. O‘zbekiston Respublikasi Moliya vazirligi O‘zbekiston Respublikasi Iqtisodiyot vazirligining tuzilmasi o‘zgarganligini e’tiborga olgan holda uning faoliyatini joriy ta’minlashga davlat budjeti mablag‘lari hisobidan zarur sarf-xarajatlarni nazarda tutsin.
 3. O‘zbekiston Respublikasi Prezidentining “O‘zbekiston Respublikasi Iqtisodiyot vazirligining tuzilmasini takomillashtirish to‘g‘risida” 2005-yil 8-avgustdagi PQ-148-sonli qarori o‘z kuchini yo‘qotgan deb hisoblansin.
 4. Ushbu qarorning ijrosini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.